Was mache wenn  im Handumdraaien alli Glaiderbiigel und die ganzi Garderoobe bsetzt sin (der Liiferwaage mt de Garderoobeständer isch "ussgstiige")? Zum Gligg hets der Peetrus nit lo räägne und mir hän nit au no nassi Räägeschiirm, aaber nur e Schwetti vo troggene Mäntel miesse versoorge! Mit Scharm hämmer die glaini Panne iiberbriggt, d Fraid iiber die Menschemasse wo yynekoo sin isch z gross gsii, do het me sich iiber glaini Details nit kennen uffreege. Der Lift het aastandsloos funkzionniert und het alli Zueschauer und  Mitwiirggende vom Fescht in vierte Stogg vom Hauptboschtgibaid bifeerderet. Woorschyynts sind no nie soo vyyl Lyt uffs Mool do yyne koo.